Den 12. januar 2020 bragte Berlingske som sin forsidehistorie, at Ahmed Samsam, der året før var blevet hængt ud og dømt som IS-terrorist, i virkeligheden havde arbejdet som agent for det danske efterretningsvæsen, men at de danske myndigheder havde undladt at tage ansvar for mandens skæbne i Spanien og sørget for at tage ham hjem. Avisen skrev, at sagen i stedet havde været mørklagt og familien holdt i uvished i to et halvt år.<ref name=berl1/> Berlingske uddybede, at
avisens journalister i flere måneder havde været i kontakt med Samsam og hans familie, og at de havde efterprøvet Ahmed og hans families påstande og historiens detaljer, blandt andet gennem retsdokumenter fra Spanien og Tyrkiet samt kilder med kendskab til sagen, som uafhængigt af hinanden havde talt med avisen på betingelse af anonymitet.<ref name=berl1/> Avisen omtalte sine kilder som personer "med dyb indsigt i den konkrete sag", som af hensyn til sagens karakter kun ville udtale sig på betingelse af fuld anonymitet.<ref name=berl1/>
Levende_personer Personbillede_savnes Jura Psykologi Samfund Historie Død Samfundsvidenskab Kriminalitet